open-index/open-wikipedia-markdown huggingface dataset:
Morlautern

**Morlautre** (amtlich *Morlautern*) is e Dorf wo im Norde vun Lautre laid. Die Morlautrer hon sellemols geh die Oigemändung geschdimmt, hat awwer nix geholf. Jetzt is Morlautre e Stadtdäl vun Lautre unn hat ca. 3000 Oiwohner.

## Gschicht
### Erschdi Erwähnung
Morlautre is erschdmols um es Johr 1215 urkundlisch erwähnt worr. De Enkel vum Barbarossa - Friedrich II - hat beschribb, dass Morlautre zum Kloschder vun Otterbersch gehere deet.

### Die Schlacht vun Morlautre
Bei Morlautre in de Gemarkung "Berje" hats om 28., 29. und 30. November 1793 e graisslichi Schlacht gebb.
Franzose hänn sich mit Preiße unn Sachse gekloppt. Des war kä schäni Sach. Des hat a so monchem Morlautrer es Läwe gekoschd.
Desdeweh hat mer 1896 de Schlachteturm gebaut. Der erinnert on die Schlacht un is haid es Wahrzeische vun Morlautre

## Hegschdes Feschd
Es hegschde Feschd im Dorf is die Morlautrer Kerwe. Des werd immer om Wocheend vum letschde Sunndach im Auguschd gefeiert. Do kumme alle Morlautrer aus de gonz Welt in ehr Dorf serick unn feiern dass die Schwart kracht. Es gäbbt a noch rischdische Staussborsch, e Kerwestrauss unn de Kerweparre halt Sunndags die Kerweredd. Kerwemondags werd in Morlautre so gut wie nix geschafft. Do sinn nämlich alle Lait uffem Frihschobbe. Dienschdags iss es gejammere gross. Do werd die Kerwe wonn's dungel werd begrab.

## Werdschaft
### Betriebe
Baure gäbbts laider nur noch im Neweerwerb.

Es gäbt awwer viele kläne unn middelstännische Betriewe. Unner onnerem e Apothek, Audohaus, Bäckereie, Baurelade, Doktore, Heizungsbauer, Frisere, Metzjerei, Modellbau, Physiotherapeude, Polschderei, Schlosser, Stämetz, Schparkassefiliale etc. 

### Gaschdstädde
Morlautre hat 2 Werdschafte unn e Hotel. Des is eischentlich e bissje wännisch fer so viel dorschdische Lait...

## Utznoame
Jedes Dorf, jeder Ort in de Palz hat soi Utz-Noame weg. Die Morlautrer sinn die **Hewwelritscher**. Weil se owwe uffem **Hewwel** wohne unn im Summer gern de **Hewwel** runner uff die Wesch **rutschen**, nennt mer se die **Hewwelritscher**.

## Vereine
* TV 1885 Morlautern
* SV Morlautern
* Pälzer Waldverein
* Gesangverein
* Tennisclub
* Landfraue
* evang. unn katholische Kerchegemään

## Websaid
* Websaid vun Morlautre

## Änzlnochwees
Altlußheim

**Altlosse** (amtlich *Altlußheim*) isch ä Gmeind im Norde vun Bade-Wirrdebärsch un kert zum Rhoi-Negga-Greis.

## Eiwuhner
De erscht Zahle vun de Altlossema Eiwuhner sin vun 1598. Domols hot Altlosse 390 Eiwuhner kat. Nachem Zwädde Weltkriech hot Altlosse ä paar Flichtling aussem Oschde ufgnumme. Mumendan hot Altlosse 6500 Eiwuhner.

## Religion
Nachem Westphälische Friede ware de meischde Eiwuhner evangelisch gwesst. 1925 ware immer noch 96,4 % evangelisch. Nachem Zwädde Weltkriech sin dann a katholische Flichtling aussem Oschde kumme. Bis 1967 isch deswege der Odeil vun de Katholike uf 30% stiegge.

## Bolidik
De Gmeinde isch mit Hoggene, Nailosse un Reilinge in änere Verwaldungsgmeinschaft.

### Gmeinderot
De Gmeinderot werd alle fünf Johr gwähld. Der hot 14 Mitglieder un de Biachamääschter als Vorsitzender. Bei de Wahl 2009 hots des Ergebnis gewwe:

### Bojamääschda
De Bojamääschda werd alle acht Johr derekt gwählt. Seid 2002 isch Hartmut Beck Bojamääschda.

## Bildung
### Musee
In Altlosse gibts des Museum Autovision mit ä große Sammlung vun Audos, Modorräder un Fahrräder vun NSU. Dann gibts des Schnuteputzers Friseurmuseum vum Friseurmeschder Willi Dörr.

### Schul
Altlosse hot de Albert-Schweitzer Grund- un Haubtschul mit enere Werksrealschul. De Schul isch 2008 100 Johr ald wore. Seid Nowember 2009 gibts a noch de Markus-Schul (Realschul). Des isch ä frei christlich Schul.

## Verkehr
Altlosse liescht an de Bundesstroß b39. Sunscht verläft im Norde noch de A6.
Do gibts Buslinie nach Haidlbärsch, Schbaya, Walldorf, Wogheisel un Owwerhause-Rhoihause. Korz vor de Rhoibrick isch de alde Bohhof, wu friher an de Streck Haidlbärsch-Schbaya gleje isch. Altlosse kert zum Tarifgebied vum Verkehrsverbund Rhoi-Neggar.

## Websaide
* 
* G'moinde Altlosse

## Einzelnochweise
Ich bin e Pälzer Bu

***Ich bin e Pälzer Bu*** is de Titl vun em waid värbraidede Pälza Volkslied. Die Woikehlscha häns gsunge, Die anonyme Giddarischde häns im Programm, im viele Ärdär gäbds uuzählisch Variande, de PWV hods uf ääner vun soinäre Saide un de Frank Petersen hod de Tidl fär ääns vun soi Lieda iwwanumm. 

## Die bekanndschde Fassung
därfd wohl die soi:

:*Ich bin en echte Pälzer Bu,<br>de stärkscht vun unsre Gass,<br>hai, wer die Pälzer Buwe kennt,<br>des is e edli Rass'<br>kä Schlippche un kä Krage, nä,<br>des is uns viel zu dumm,<br>mer fliechen jo de ganze Daach<br>im Chauseegrawe rum.*

:Refrain:
:*Horch do mol hie,<br>des klingt ganz pälzerisch,<br>hollahiaho!<br>Voller Witz un voller Schnaid,<br>so babbeln do die Lait.<br>Vor so 're Ausdruckswais<br>hot jedermann Reschpekt.<br>Des is un blaibt<br>de unverfälschter Pälzer Dialekt.*

:*Un wann zwää Pälzer Hännel hen, <br>des is e wohri Frääd,<br>en Fremder, wu voriwwergeht,<br>vergeßt's sai Lebdag net.<br>Die Werter, wu do fliechen riwwer<br>un niwwer iwwer de Disch,<br>die stehn noch in käm Lexikon,<br>die sin jo noch ganz frisch.*

:Refrain
:*Horch do mol hie ...*

:*ai Du Bangert, ai, Du Scheeler,<br>ai, Du Rindvieh, Du Kamel,<br>ai, was bischde dann fer äner, <br>ai, was gugschte dann so scheel?<br>Du hoscht jo in dem Lewe noch<br>kä Kannelwasser g'soff,<br>wann ich dich am Schlawitsche nemm, <br>dann saufschte's awwer doch!*

:Refrain
:*Horch do mol hie ...*

:*Zwää Buwe schpielen Gliggercher <br>unn krien minanner Krach, <br>du Bangert gäbb die Gligger her, <br>schunn haa isch der uffs Dach. <br>Geh hääm, du alder Wuschelkopp <br>unn wäsch der mol dai Lais. <br>Wann isch disch am Schlawittsche nämm, <br>dann drehschde disch im Krais.

:Refrain
:*Horch do mol hie ...*

== Varionde ==
In [[Speyer|Schbaija]] hoddma frija s'Lied "Isch binen eschde Schbaima Bu" uff schbaimarisch gsunge, wus onschdadd „Pälzer Bu“, „pälzerisch“, „Pälzer“ un „Pälzer Dialekt“ donn "Schbaima Bu", „schbaimarisch“, „Schbaima“ un "Schbaima Dialegd" heese dud.

== Melodie ==
Dodezu gäbds außsa de Melodie vunde *Woikehlscha* un vunde *Giddarischde* nuch weenschns zwää annere, wu mär allewei ufde [[Kirchweih|Kärwe]] heere konn, ofd grad, wann sich zwää indie Woll griehe. Wann dann die Umschdejende losleje mid *"ai Du Bangert, ai, Du scheeler, ai, Du Rindvieh, Du Kamel",'' falle die Kondrahende mehrschdns mid oi und die Hännel wärre baiäm naie Schobbe orra baiäm Schobbe Naie baigelehd.

## Links
* Die Woikehlscha uf youtube.
* Die anonyme Giddarischde uf youtube.
* baim PWV
* bai Georg Sailer
* bai scramlings
Maikammer

**Maikammer** (aa *Maikomma*) is e Ordsgemä un an Woi- un Erholungsord im Sidweschde vun Daitschlond in de Palz sidlich vun Naischdad on de Woistroß.

## Geografischi Laach
Uff äner He von 120 bis 300 m am Fuss vun de Kalmit, des is die hegschd Erhebung vum Pälzerwald (673 m) gelesche, lischt Maikammer in äner vun Rewe umgäwene Landschafd.

## Klima
Wechem milde Klima waxen do newer de Rewe exodische Frichte wie Kiwi, Zidrone, Manlle un Keschde.

## Geschichde

### Relischion
2007 waren 58,9 Prozend vun de Oiwohner kadolische un 23,1 Prozend evangelische. Die iwerige hän ennerer onere Relischion okert oder garkennerer.

## Politik
Gemäneradt:
De Gemäneradt vun Maikammer beschdedt aus 20 Radsmidglieder, die sin bai de Wahle am 07. Juni 2009 gewäldt worre, un dem ehreamdliche Ordsbürgermaischder als Vorsitzender. 

## Wabbe
S Wabbe häst: In schwaz e goldenes Gemargungszaiche in Form vun ämme schdaichende Pfail, der in emme Kraiz ended. Des Wabbe is vun emme bayerische Raichsstatthalder genämichd worre un ged uff a Siechel vun 1743 zurig.

## Bauwerge
Die Alschderweilerer-Kabell mit dem "Maikammerer-Alda" un äme schpädgodische Triptychon. S Aldabild zäld zu dene wenische noch erhaldene Baischbiele vun godischer Dafelmolerai in de Palz. So um 1445 ferdisch gemachd, is er a werdvolles Zaichnis vun oberrhainischer Molerai.

Donn gibt s noch de Efinder vum klabbare Meder. Der hod jetzd a Denkmol.

## Sport
Näwer hisdorischem hod Maikammer noch a behaizdes Fraibad un a Rieserudsch, a Open-Air-Hal mid vier Tennisplädz (Kunschdrase mid Quardzsond) un vier Squasch-Kurts. Waidere spordliche Hailigds die nai gebaud Kalmithall un de Kunschdrase, uff dem de TuS Maikammer Fußball schbield.

## Regelmäsische Veroschdaldunge
* Maifeschd
* Woikerwe
* Mineraldache Maikammer
* Gademargt
* Brunnekerwe (Alschderweiler)

## Verkehr
Audobohnoschluß Edekowwe zu de A 65 in de Näh mid direkde Uff- un Abfahrde in Richdung Karlsruh (Gälfiesler) bzw. Ludwigshafe/Monnem.

## Beherde
In Maikammer is ach die Verbondegemändeverwaldung. Di Verbondsgemä beschded aus Maikammer, Käwweiler und Made (die mademer sachen Mäkäm) und häßd St. Maiweiler. 

## Bildung
* Johannes-Leonhardt-Grundschule

## Persenlichkaide
*De Franz un de Anton Ullrich hän de klabbare Meder erfunne (1886).
*De General Hartmann war vun Maikammer un stehdt als Denkmol uff em Markdplaz.
*De Schdummfilmschdar Zimmermann un de Politigger Jakob Hildenbrand waren ach vun Maikammer.

## Websaide

* Houmpäidsch vunde Väbandsgmää.
* Maikamma ufde Said vun deutsche-wein-strasse.de.
Haus

En **Haus** is en Gebäude, wu feschd an ennrer Stell stehd. Maischdens is des uffm Land, awwer es kann ach monschemol uffm Wasser gebaut werre.

Normalerwais hot en Haus mindeschdens vier Ausewänd un is quadradisch, es kann awer ach mehrner oder wenischer Wänd hawwe. Die vier Wänd stehn uff'rem Fundament, damit se nid umfalln. En Haus ohne Fundament is e Hütt. Haiser im Wasser stehn net uff em Fundament, die stehn uff Stelze. Uff de Wänd is en Dach. Des schützt des Innere vum Haus vum Reesche. Im Haus drin is dann en Raam. Maischdens ham Haiser awer ach im Innern Wänd. Dann is es unnerdäält in Raime. Im Fundament kann ma ach en Raum nai grawe. Des nennt mer Keller. Wenn mer mehrere Räum üwwerainander durch enre Decke trennd, dann hot ma mehrere Etasche.

## Bauwais
Frieher wurden Haiser maischdens aus Holz, Schdää unn Mörtel gebaat. Des gibds Hait ach noch, awer dodezu kimmen haitzudaach noch Haiser aus Bedong un Schdahl. Haiser, wu aus em Holzgerischd bestehe, wu mer zwischedrin Merdel naigeklatscht hot, sin in de Palz besunnerschd beliebd, die haisen Fachwerkhaus.
Domit mer in en Haus noilaafe kann, hat's e Dier. Des is en Loch in de Außewand, wu en Mensch durchbast. Dodezu gibt's ach noch Fenschder. En Fenschder is ned zum durchlaafe, sonnern zum durchgugge un domit Lischd ins Innre vum Haus kimmt.

## Funktione
Haiser ham die vaschiedensde Funkzione. Die maischde Haiser sin zum wohne un leewe da. Do schlofd ma drin, machd Esse un dud sai Soche drin uffbewahre. In Haisern konn ma awwer ach zum Baisbiel

* arbaide, zum Bäspiel innrer Fabrigg oder uffm Amd,
* esse, zum Bäspiel inrem Räschdorang,
* kurz mo üwwernachde, zum Bäspiel inrem Gaschdhof,
* beede, maischdens inrer Kersch oder Kapell,
* parke, des nennt mer dann Garaasch,
* lerne, zum Bäspiel innre Schul, awwer ach anre Universidäd,
* Soche verkaafe, des nennt mer Geschäfd oder ach Laade.

## Besonnere Aade vun Haiser
Es gibd ach Haiser, die sin durch ihr Aussehe vun enrem normale Haus verschiede. Hütte sin maischdens klääne Haiser ohne en Fundament. Burge sin Haiser mid besonnerschd dicki Wänd, domit die kenner zerschießd. Schlesser sin Haiser die besonnerschd groß un schää sin, domit der, wu drin wohnd, schä protze kann. Halle sin Haiser mit nur enrem Raam, der is dadefier awwer besonnerschd groß. Hochhaiser sin wie de Nome schun saad besonners hooi Haiser, wu sisch mehrere Etasche üwwerenanner staple. En Turm is ä bissle so wie en Hochhaus, awwer maischdens sacht ma des zu äldere Baude.

## Webpeidsch
Klettern

**Kleddre** isch ä Draußesport (englisch 'Outdoor') wu sischerlisch schun seid de Exischdenz vom moderne Mensche bedriwwe werd. So rischdisch pobulär isch er awwer erschd seid einichermaße zuverlässiche Sicherungssyschdeme un reißfeschde Seile exischdiere. Die Sandschdä im Waasgau sin bei de Kledderer uff de ganze Weld als a addraktives un aaschbruchsvolles Kledderziel bekannd unn leider nur sehr eigschränkt fer Aafänger geeichned.

## Webpeidsch
*
Piratenpartei Deutschland

Die **Piratenpartei Deutschland** (PIRATEN) is a Pardai, wo sich 2006 zammegfunne hot. Die Partei duds in viel annere Länner ach gewwe, die erschte warn die Schweden. Die doidsche Piradepardai hot ugfähr 31.000 Mitgliida unn de jetzische Vorsitz is Sebastian Alscher. Die Jugendorganisation heeßt "Junge Piraten" ("Junge Pirade") Des Dorschschniddsalder vun de Midglieder is 29 Johr, deswege is die Piradepardai die Pardai midde jüngschde Midglieder vum Dorschschnidd her.

## Pardaiprogromm
### Urhewerreschd unn nisch-kommerzielle Verfiilfäldischung
* Kee Beschränkung der Kopierbarkaid
* Fraies Kopiere unn fraie Benutzung
* Ferderung der Kuldur
* Ausglaisch zwische Oschbrich der Urhewer unn de Effentlischkaid
* Glaischschdellung vun Software

### Privadsphär unn Dateschudz
* Privadsphär
* Informationelle Selbschdbeschdimmung

### Patentwese
* Abbau privada Monopole unn offene Märkt
* Patente in de Informadsionsgsellschafd

### Transparenz des Schdaadswesens

### Open Access
* Open Access in de Foschung
* Open Access in de Effentlische Veawaldung

### Infraschduggdurmonopole
* Monopol (Naie Monopole derfe ned gewährd unn alde ned aufreschd gehalde weerde)
* Des elektromagnetische Schbeggdrum
* Inhaldsfilderung (Zensurbeschdrewunge sinn zu verhindern)

### Bildung
* Bildung inner fraihaidlisch-demokradische Gsellschafd (Jeda Mensch soll Zugong zu Bildung unn Informadsion habe)
* Die effendlische Bildungsinfraschdruggdur (Aufgabe der gonze Gsellschafd, dafir zu sorge, dass jeda Bildung hot)
* Bildung als individueller Prozess
* Demokradisierung der Bildungsoirischdunge

## Websaide

* Websaid von de pälzer Pirate (uff Hochdaitsch)
* Websaid vun de Pirade vun Baade-Würddebersch für die Kurpälzer

## Kwällä
* http://de.wikipedia.org/wiki/Piratenpartei_Deutschland
* Said vun de Pirade
Kastanie (Begriffsklärung)

**Keschde** () sin 

* Booma, gugg bei** [[Edelkastanie|Keschdebaam]]**
* Mid *Keschde* könne awer aa dere ihre Frichtle gemeent san. Un von dene Keschde gibds mineschtens zweerlei in dere Gechend: 
**zum Fuddere, gugg bei** [[Esskastanie|Keschdegemies]]**, außahalb vunde Palz aach Maronen, Eßkastanie, Keste, Kesti genännnd, un 
**zum Angucke un zum Spiele (ned essbar). Di Kaschdanjebääm vun denne sin net mit de Keschdebääm verwåndt, aa we mas vum Nåme un vum Aussehe vun de Frischde her denke kënnt. Selle ghere zu are gånz ånnere Sordd (biolochisch: Ordnung). Inde Palz wärn se midunna aach Kaschdanje genännd, außahalb koaz Kastanien, odda mim gõnze Nõme Rosskastanien.

**Ordsogawe** mit *Keschde* drinne:
* Pfälzer Keschdeweg
* Keschdebersch in Weisrem
Metropolregion Rhein-Neckar

Die **Medropolregion Rhoi-Negga** iss en Vadischdungsraum unn ä Planungsregion unn beschdehd aus Monnem Ludwichshafe un Haidlbärg in de Midde und mit alle Ordschafde in der waidere Nachbarschafdd. Dabei sin Gebiede vun Rhoilond-Palz (die gonz Vorderpalz un Worms), Bade-Wirddebärg und Hässe. Die Medropolregion hot 2,4 Millione Oiwuhner uff enerer Fläsch vun 5.637,78 km², dodedraus ergebbd sisch ä Bevelgerungsdischd vun 418 Oiwuhner/km².

## Londkrääs unn krääsfraie Schdädt
* Rhoi-Negger-Krais
* Monnem
* Haidlbärg
* Negga-Odewald-Krääs
* Krääs Bergschdrooß
* Rhoi-Palz-Krääs
* Ludwichshafe
* Frongedahl
* Worms
* Schbaya
* Londkrääs Derkem
* Naischdadt
* Londkrääs Germersche
* Londkrääs Siedlischi Woischdrooß
* Landach

## Weblinks
* Offizielles Portal der Metropolregion Rhein-Neckar (daitsch)
* Rhein-Neckar-Wiki (Regionalwiki; daitsch)
* Staatsvertrag zur Verbandsgründung (daitsch)
Esskastanie

**Keschde** sin die Frischd vum Keschdebaam, die Fronzoose hääßnse *marrons* un die Daitsche *Marone*.

## Fär Wildsoi un annan Lekkamoilscha
Die Soi schädze die Keschde als bsunnärschde Delikadess un des is kää Wunna, wamma bedenkd, daßse aach die beschde Trifflsucha sin. Keschde sin die ideale Bailache zu Wild, in Frongraisch un in unsa Palz gäbds se gereesch 'an jedi Ägg', in Tirol wärnse gradso gschädzd wie uff Majőőka. 

Ausde Oodküsin sinse nimmi wäschzudenge un flambiad uf Muudeschogolad zahlsch logga draischdällisch Bedrääsch fär zwää Gawwle fär via Pärsoone. Die raischaldichsde Rezebdesammlung awwa hod die Palz: Keschdepüree un Keschdehonisch, Keschde geröschd un gekochd, gemahle un gegrilld, geroischad un als Supp, als Kuche un als Flammkuche, in Dorde un als Pannekuche, sießsaua ora mid Därflääsch, als Suppeoilaach ora als Gflijlfillung, Käschdebrod ora Keschdenudle, Käschdeöl un Käschdeliköja - es därfd wohl ned viel gäwwe, wasn Pälza ned aus ora mid Keschde mache konn. Als Keschdegemies kummese in jerem Härbschd dausndfach uff Pälza Disch unes folschnde Rezebd is när ääns vun viele, awwa aach ääns vun de belibdeschde.

## Keschdegemies

Zudade:
*1 kg Keschde (frisch aus'm Wald)
*Budder
*250 ml Fläschbrieh
*100 ml Sáhne
*1 TL Mäl
*Salz und Päffer

S erschd missener in de Wald un Keschde sammle gehe. Awwer die richdiche, also Esskaschdanie. Die Keschde dehäm dann mid emme schbize Messer kreizweis oischneide un in Salzwasser 20 Minudde koche. Donoch kald abschregge un soford schäle. Die Keschde donoch 10 Minudde in Budder schmore, 1/4 l Fläschbrieh un 0,1l mid äme Teeleffel Mäl gemischde Sáhne zugewwe un 10 Minudde leichd koche losse, dodenoch mit Salz und Päffer abschmegge. Dodezu basst gud Wild odder End. In de Palz macht mär aach Rodgraud un Brodworschd dezu.

## Websaide
* Keschde in Haueschdää
* Rezebdsammlung
* Käschdefäschde in Oiropa
Spanferkel

**Schbanfärgl** häßd mär ä Wuzejunges, wu nuch ande Zidzew hänge duud, där Ausdrug kimmd vum alde germanische „Spen“ fär „Zidze“. Wanns inärem Alda vun segs Woche gschlachd wärd, hods so um die achd bis zwelf Kilo. Inde Palz isses so beliebd, daß ääna mol gsaad hod:

:"*Des Spanfergel is äns vun de Grundnahrungsmiddel in de Palz. Nehwer [[Woi]], [[Waib]] un [[Worschdsupp|Worschdsubb]]. Meischdens werds zsamme gess un genoss. In de Palz gibts verschiede Aarde wies Spanfergel gemachd werd, je nodem wo de bisch. Iblicherweis werds gegrilld üwwerm Buchefeier orrer Wingertsknorze."* 

Mär bräsch dodefär aichndlisch än schbezielle Grill, wu doch ä bißje greesa is wie fär Hinglschä, awwa die Pälza wärn sea ärfindärisch, wanns um ä guudes Ässe gehd:

## Websaide
Wer wisse will wie soebbes gemachd werd kann do nogugge: Schbanfärglgrille uf youduub.
Hiwwe wie Driwwe

**Hiwwe wie Driwwe** is en Zaidung fer Pälzer in Ameriga. Mer häßd se aa Pennsylvanisch-Deitsche. Die Zaidung erschaind said 1997 zweemol im Johr mid enere Ufflach vun 2.000 Schdigg. Dod'vu weren nainzisch Brozend noch Ameriga g'schigd, zwee Brozend noch Kanada un de Reschd blaibd in Daidschlond. Rausgewe werd die Zaidung vum Briwadaschiv pennsilvanischdaidschi Lidaradua in Owarlm unde Schrifdlaida is de Dr. Michael Werner.

## Indanedoag'bod
Said 2002 hods a ä Indanedoag'bod fas Pennsylvanisch-Deitsche, wu im Dialeggd g'schriwe werd un im Joa 2011 vun u'gfea 40.000 Laid oag'gligd worre isch. Do hods unaonarem a'n Onlain Schbrochkuas. Vun de Laid, wu sisch des oaguggen, kummen fuchzisch Brozend ausde USA un zwee Brozend aus Kanada. De Reschd vunde B'sucha kumen iwawischend aus Daitschlond un ä paa a aus Eesdaraisch unde Schwaiz.

## Hiwwe wie Driwwe Awaad
Said 2011 valaid die pennsilvanisch-daidsch Zaidung z'soamme midde Kutztown University unem Feadagrais Mundaaddaach Bockrem in jedem Joa im Okdoba in Bockrem an de Woischdrooß baim Pelsische Mundaaddischdaweddschraid än Brais fade beschde pennsilvanisch-daidsche Tegschd, wuma d'voa im Juli baim Kutztown Foagfeschdiwel baide "Pennsylvania German Dialect Writers Presentation" voagschdeld k'habd hod. Braisdrächa:

## Sunschdisches
"Hiwwe wie Driwwe" ischä Midglied im Deutsch-Pennsylvanischen Arbeitskreis e.&nbsp;V. unde Pennsylvania German Society in Pennsylvania. Die Zeidung isch schun vum Lond Rhoilond-Pals unem Pennsylvania German Cultural Heritage Center in Kutztown (PA) unaschdidzd worre.

## Websaide
* Hiwwe wie Driwwe
* Deutsch-Pennsylvanischer Arbeitskreis e.&nbsp;V.

## Änzelnochwees
Queidersbach

**Querschbach** (amtlich *Queidersbach*) is e Ordsgemää im Londkrääs Lautre in de Palz. Sie kehrd de Verbondsgemää Lautre õõ, unn iss e schdaadlisch onerkannder Lufdkurord. 

Hieronymus Bock (1498–1554), Tragus gnennt, soll do gebohr wärr sinn.

De jetzische Bürjermääschter is de Ralph Simbgen vun de CDU.

## Geografie
Die Gemää lieschd 10km siedwesdlisch vun Lautre in enem nadierlische Wiesedaal im Biosphärereservad Nadurpark Pälzer Wald. Knapp zwee Driddl vun de 1500 ha umfassende Gemargung iss bewalded. Dorsch Querschbach fließd de glaischnamische Bach, weller aa als Schdääalb bezaischned werd. Nachbargemainde sinn Lautre, Bann, Wäselberch unn Linne.

## Gschischd
Querschbach iss es erschde mol im Johr 976 urkundlisch erwähnd wärr, Kaiser Otto II. hot do saim Vasalle Biso Lond am *Quideresbac*h geschengd.

## Bolidig
De Gemää’rat in Querschbach besteht aus 20 Ratsmitglieder, wu bei de Kommunalwahl am 24. Mai 2014 in enner personalisierde Vehältniswahl gewählt wärr sinn, unn mit‘m ehreamtliche Ortsbürjermääschder als Vorsitzendärr.

Die Sitzvedäälung im Gemää‘rat:

## Infraschdruggdur unn Vakea
Querschbach verfiegd iwwer e guudi Infraschdruggdur. 

Querschbach leit an de in Nord-Sied-Rischdung vun Londschduul noch Schdääalbe verlaafende Londschdrooß. Es leit 5 Kilomeder weschdlich vun de vun Lautre noch Waldfischbach-Bojalwe verlaafende Bunnesschdrooß 270, 5 Kilomeder vun de A62 unn 5 Kilomeder siedlisch vun de A6. Die nächsschd DB-Bahnheef befinne sisch in Lautre unn Londschduul.

## Kuldur
### Museum
Said 1976 gebts im alde Schulhaus, wu hait aa Rothaus is, des Museum Sigginger Häh, zur Gschischt vun de Region.

### Feschde
Di Querschbacher Kerwe wärd immer am dridde Ogdowerwocheend gfaiad. Im Auguschd find e Dorffescht schdadd, s gebt e Fronlaischnomsfescht un im Advent e Andoniusmarkt.

## Weblinks
*Di Sait vun Querschbach
Schuhe

**Schlabbe** sind des, wu mär on die Fieß duud.

## Gschichd
Schlabbe is e Begriff der aus Bärmesens kommt. Des is nämlich im Johr 1790 nochm Dod vum Londgraf Ludwisch IX enstonn, als die Bärmesensa Garnison ufgeleest worr is. Aus de Nod raus hon die ehmalische Grenadier aus Uniformreschde sogenonnte *Schlabbe* gemach. Denne ihr Fraue sin in die gonz Welt gong um die Schlabbe donn se verkaafe.

Mit de Zait is donn e großi Schuhinduschdrie in Bärmesens enstonn. Die maischde Schuh derer Zait sin in de Schuhstad Bärmesens geferdischt wor. Die Stadt in de Palz hat als die *Schuhmetropole* iwwahaupt gestonn. Ah hait gebts noch viele Unnanähme die Schuh produziere.

## Brauchdum
Aus dere Geschicht raus, faiert de Bärmesensa hait noch es berühmte *Schlabbefligga-Feschd*.

De Bärmesensa on sich werrd ah hait noch als e *Schlabbefligga* bezaischned.

## Musee
Ausademm konn ma sich ah schäh iwwa die Schuhinduschdrie infomiere, wonn ma se baischbiel es *Schuhmaschienemuseeum* in Bärmesens odda es *[[Deutsches Schuhmuseum Hauenstein|Schuhmuseeum]]* in Hääschde besucht.

## Umwälzunge
Die alt Schuhfabrik *Rhoiberscher* dient hait zum Baischbiel als großes Zentrum fer zB. Ärzd, es Dynamikum, Fitness Schdudio und Reschderohs.
Politische Partei

Ä **bolidischi Pardai** (vun lat.: pars, partis = Tail, Rischdung) iss en Zammeschluss vun bolidisch glaischgsinnde Laid. Nach §2 Pardaiegsetz sinn Pardaie Verainischunge vun Bürscher, welle dauand im Bund oda innem Bunnesland uff die bolidisch Willensbildung Oifluss nehme unn Vertreter in de Bunnesdag oda innen Landag sände wolle unn noch iam Gsamdbild, also noohm Umfang unn de Feschdichkaid vun iiane Organisadsion, als a vun de Ozahl vunde Midgliida unn iam Uffdrede in de Effendlischkaid ä ausraischend Gwäär fär die Erndschdhafdischkaid vun dääne Ziile biide.

## Bardaie in Daitschlond (Baischbiele)
* Badai fir Aabaid, Räschds'schdaad, Tiaschutz, Elidäföddarung unn basisdemokratischa Initsiatiwä
* Griine
* Sozialdemokradischi Pardai Daitschlonds
* Piradebaddai Daitschlond

## Nochwais

* Bundeszentral für bolidisch Bildung
* Pardaiegsädz
* uff de daidsch Wikipedia
Merzalben

**Merzalwe** (amtlich *Merzalben*) is e Ortsgemä vun de Verbondsgemä Rodalwe im Londkräs Siedweschtpalz in Rhòìlond-Palz, Daitschlond mit 1.252 Inwohner.

## Londschaft
Nachbarorte sin Lääme, Wiljertswisse, Minschweiler an de Rodalb, Clause un Exklave von Annweiler am Trifels. Die nägschdgreeßer Schdadt is Bärmesens. Merzalwe lait im Pälzerwald, is 30,01 km² groß un 281 m iwwer NN. Durch de Ort fließd e Bach, die Merzalb. Verkehrsòbindung besteht durch die L496.

### Sehenwürdischkäde
* Die Bursch Gräfeschdää, e Burchruin etwa zwä Kilometer östlich von Merzalwe. 
* De Luitpoldturm, e Aussichtsturm,der östlich vum Ort im Wald stehd.

## Gschichd
Merzalwe is es erschde mool 1237 urkundlich erwähnt wor. In dere Urkund sin em Friedrich III. von Leiningen, bei einer Uffdälung vum domolische Castrum Grebinsteindie, die Dörfer Merichisalbin Rothalbin und Eiswilre zugeschbroch wor. Die Inwohner vun Merzalwe wern a als Neecher bezeichend, was doher komme soll das de Parrer mol vor de versammelt Gemää gesad han soll "Ihr seid doch alles Neecher".

## Bolidig
De Gemännerot in Merzalwe bestehd aus 16 Mitglieder, die bei de Kommunalwahl am 7. Juni 2009 gewählt wor sin un em ehreomtliche Ortsboiemääschder als Vorsitzender. Boiemääschder is de Benno Schwarz (CDU). Sitzverdälung im Gemännerot: SPD 7 Sitze, CDU 8 Sitze, BGM 1 Sitz.

## Lait wo aus em Dorf schdomme
* Isidor Markus Emanuel (1905–1991), Bischof vun Speyer    
* Karl Maenner (1850-1927), daitscher Reichsgerichtsrat
Landkreis Südwestpfalz

De **Londkrääs Siedweschdpalz** is a Kräs im Siede vun Rhoilond-Palz un umschließd die kreisfreie Stadt Bärmesens, was a de Verwaldungssitz is. Er is 953,76 km² groß un hot 99.605 Inwohner, vun denne 49247 männlisch unn 50651 waiblisch sinn. Landrat is de Hans Jörg Duppré vun de CDU.

## Geografie

De Londkräs Siedweschdpalz liechd im Siedwesschde vun Rhoilond-Palz unn de Palz. Im Oschde hot der Kräs Otail am Pälzer Wald, im Weschde an de siedweschdpälzische Hochfläsch. Im Oschde liegd aa des Dahner Felselond, wo Durismus betriwwe werd. In der Näh vun Bärmesens endschbringd de Lauderbach.

## Gschischd
Endschdanne isch der Londkräs Siedweschdpalz am 18.2.1814.

Die haidischen Grenze sinn 1968/72 dorsch ä derridorriale Verwaldungsrefoam feschdgelechd worre. Der Londkräs Bärmesens hot im Johr 1969 ausm uffgelesden Londkräs Bergzabern die Gemäände Darschtoi, Dimbach, Lug, Schwanem, Schbergelbach unn Wilgartswiese uffgnumme. Die domols selbschdscdändische Gemäände ausm Londkräs Bärmesens Erlebrunn, Fehrbach, Hengsberg unn Winzeln sinn noch Bärmesens oigmäänded worre, ewweso de Ordsdail Niedasimde vun Simde. De Londkräs Zweebrigge isch 1972 midd seene maischde Gemäände oigmäänded worre.

Saidm 1.1.1997 heeßt der Londkräs Bärmesens Londkräs Siedweschdpalz.

## Bolidig
Ergebnis vun der Londkräswahl am 7. Juni 2009:

## Websaide
Die offiziell Houmpäidsch vum Londkräs Siedweschdpalz.
Hauenstein (Pfalz)

**Hääschde** (amtlich *Hauenstein*) is ä Schdädl inde Siedweschdpalz, im Waasgau. Es lichd 20 km vum Bärmesens un is Sidz vum Daitsche Schuhmuseum. Des ejemoliche Schuhdorf esch heid än Lufdkuaord un Sidz vunde Värbondsgmää.

## Laache
Hääschde lichd im siidliche Pälzerwald, im Wasgau, ca. fuchzeh Kilomeder nerdlich von de deitsch-franzesische Grenz, zwische Bärmesens unn Landaach direkt an de Bundesstrooß 10. Es Schdädl lichd iwwerwiechend in ämm Daal, umgewwe vunn Wald unn de charagterisdische Sandstääfelse. In de Neeh, im Stefansdaal, entspringt die Quääch, de längschde pälzische Fluß. Bekannd esch äch es Felsedoor, e Felsdurchbruch, der die Ordsdääle „Siedlung“ und es eichendliche Dorf minanner vebind.

## Gschischd
Im Johr 1886 esch die erschd Schuhfawerigg in Hääschde vun de Brieder Carl-August un Anton Seibel ereffned worre. Im Johr 1890 hot de Anton Seibel säi eichni Fawerigg gegrind, sou dass bis zum Johr 1914 14 Schuhfawerigge endschdanne sinn, die 1140 Laid beschäfdichd hänn. Wäche de veele Fawerigge unn de domid gebodene Awaidsplädz esch die Bevelkerungszahl vun 673 im Johr 1886 uff 4406 im Johr 1961 schdoirg gschdeche. Im selwe Johr hats in Hääschde 36 Schuhfawerigge gäwwe, donooch esch die Bevelkerungszahl laichd gsunge. Haid gäbbds nur noch ää äänzichi Schuhfawerigg in Hääschde.

## Schbord
De beriemdeschde Veräj vun Hääschde is de SC Hääschde, däm säi Kigger in de 1990er Johre gschafft henn, bis in die drett Liecha uffzusteiche. Zur Zeit speelen se in de Owwerliga Südwest. De Veräj esch in alle Juchende gut besedsd unn schbeeld meischdens in den houche Glasse.

Außerdem gäbts noch de TV Hääschde, mit um die 1000 Midglieder de grejschde Verej. Die Boulefreunde hänn ledschd Joohr sogoor Bundeslicha gschbeeld. Äch die Päddler sinn oorich riehrich. Iwwerrechional bekannd esch inzwische die Bademanteltour, die die Päddler schon seit Joohre hechschdbroffessionell ausrichden.

## Wärdschafd
### Schuhinduschdrie
Die ledschd Schuhfabrik in Hääschde heeßt nochm Josef Seibel, der Enggel vum Firmegrinda Carl-August unn werd vun dessem Urenggel Carl-August Seibel gelaided. Sie esch e muldinadsionales Unnerneme midd 2500 Arwaidsnehma in finf Produggdsionsschdädde in Oiroba. Die Gsamdproduggdsion vun zwee Millione Schuh werd in 40 Länder vertrewwe.

## Tourismus
Vum Schuhmuseum in Hääschde verlääft de Pälzer Keschdewesch iwwer 50 km noch Naischdadt.

## Websaide

## Änzlnochwees
Homer

**Homer** waa de Dischda vunde Ilias, also de Gschichd vum Kamp um Troja unn de Odyssee, also de Gschichd vum Odysseus soinäre oowndaialischi Hoimfaad vun Troja.

## Illias
Iwwa die Illias hod voahea schun massisch Ärzäählunge gäwwe, awwa de Homea hodse zammegfaßd un in Hexameda gsedzd - un die Ilias is gonz soi aischni Ärfindung.

## Webpeidsch

* Ilias und Odyssee (griechisch-deutsch)
* Volltexte & Digitalisate (eLib.at): Übersetzungen (Deutsch/Englisch) & Sekundärliteratur
* Werke von Homer in der Freien Digitalen Bibliothek (DigBib.Org)
* Ilias und Odyssee auf Deutsch als gemeinfreie Hörbücher bei LibriVox
* Homers "Ilias" und "Odyssee"
Friedelsheim

**Frelsem** (amtlich *Friedelsheim*) is ä Woibaudorf inde Värbandsgmää Wachnm im Londgrääs Derkem mid 1.468 Oiwuhner. De Ord lihd ande A 650 un gruppiad sisch um soi Bursch (Ruin).

## Gschischd
Erschdmalig erwähnd worre isch Frelsem am 24. Juni 770

## Bolidig
De Gemainderad bschdehd aus 16 Midgliedern unn henn en ehreamdlische Birgamaischda als Vorsidz. 
Sidzvertailung im 2009 gewählde Gemainderad:

## Wärdschafd unn Infraschdruggdur
Frelsem iss dorsch die Bunnesaudobåån 650 ans iwwerreschionale Schrooßenedz ogschlosse. Rischdung Derkem fihrd die Bunnesschdrooß 37. Dorsch die Rhoi-Haadtbåån iss de Ord an de Schieneveakea ogschlosse.

## Websaide
* 
* 
* Homepage vunde Gmää
Charles Chaplin

De Sir Charles Chaplin kenne die Leid besser unner dem Name **Charlie Chablin**; (* 16. April 1889 in London; † 25. Dezember 1977 in Vevey in de Schwaiz). Er is en Schauspieler, Komiker un Komponischd gewesse.

Sei bekanndeschd Roll war de Trämp, als der er en arme Landstreischer spielt, der awwer die Maniere vun em eschde Gentleman hot. Mit seim klääne Schnorres, seim Gehstock un de Melon uff em Kopp is er weltberiemt geworre.
Edesheim

**Edesem** (aitsch *Edesheim*) is ä klää Därfsche im Londgrais Siedpalz.

## Laache
Edesem liehd drai Kilomeda siedlisch vun Edekowe un finf Kilomeda esdlisch vum Waldrond vunde Haad midde inde Wingade. Es Ord is großziechisch ooglehd mid viel Rebfläsch zwische de Haisa.

## Gschichd
Doß Edesem 756 im Kloschda Lorsch ärwähnd worn is, is sischa, wahrschainds isses awwa aach die „villa Auduino“, wu 714 vunde Waißeburscha Benedigdina ärwähnd wärd. Die hän jerefalls 1179 än Härrehof un zwää Kärsche doo ghad. Die Drännung in Owwa- un Unnadorf siehd mär haid nuch un mär headse aach onde unnaschiedlich Schbrööch. Vun doohea kummd aach die Padronaasch vun Peda un Paul (aaches Kloschda waa de Aposdlfärschde gwaihd) und de hailisch Pedrus mid Buch un Schlissl im Ordswabbe - un nadierlisch aach die Woilaach „Ordnsguud“. Bis 1482 hän die vun Ogseschdoi Edesem als Waißeburscha Leje ghäd, donn isses noo Schbaya kumm, ärschd on Dumkabiddl, donn ons Bischdum, des wu donn iwwa 300 Joa wäldlisch un gaischdlich Owwahaubd waa. 

Noha is Edesem - wie all lingsrhoinisch Gebied - ärschd vunde Fronzoose geklaud worn, donn wuads on Bayan vaschängd un kam mid Bayan ins Daitsche Raisch, unnas Nazireschiem un noo Drizonesie. Mid Rhoilond Palz isses schließlich in die BRD kumme.

## Woigieda
* Woiguud Wäana Anslmonn‎

## Wäddschafd
Bis die Bahn fäddisch waa, waa de Kiewlmaagd nuch ä wischdich Oinahmequelle, haid isses - näwwam Woi - de Tourismus.

## Sejenswead
Es *Schloss Edesem* hän die Waißeburscha Benedigdina schun voa 756 errichd, donn isses awwa 1594 dodal zäschdead worn, när die Wassaoolaache ausm 12. Joahunnad waan iwwrich. nodäm daßs als uuwichdscha worn isl, hod mäes 1748 gaa gonz abgeriß. ärschd im 19. Jh. hod mär oogfange, zaidgmäß nai ufzbaue. 2000 hänses grundsaniad un ä Hodel enoigsedzd.

Es *Schloss Kupperwolf* is vum Franz Adam Baron von Holbach gebaud gän. Donn hods ännärem eesdraichische General Kupperwolf ghead un däm soi Nome is hängegebliwwe.

Die Kadholisch Parrkärch Sgd. Peda un Paul hod ä long un wägselhafd Gschichd, wo ihr Schbure zuriggeloßd hod.

Iwwahaubd hod Edesm än Haufe vun scheene, alde Haisa, wu mär sich gean ooschaue duud.

## Websaide

* Houmpäidsch vun Edese
Weingut Anselmann

Es **Woiguud Anslmonn** liehd im scheene Edsm grad mol drai Kilomeda vunde Woischdrooß, die dorschs benachbaade Edekowe fiad. 

## Gschichd
Wie mär aus Funde waiß, hän schun die alde Reema hier Woi oogebaud. Die Familje Anslmonn gäbds hia schun mindschns said 1126, voa 1956 hodse awwa ihrn Woi när in Fässa ande Hannl abgäwe. Ab 1956 hodse aach selwad abgfilld un värmarkd. 1979 is näwwam Äldanhaus vum Inge Anslmonn am ordsrond es naiï Guudshaus gebaud worn. Haid wärds Guud vunde Gschwisda Gerd, Ralf und Ruth Anslmonn gfiad.

## Laache
Zum Woiguud gheere Wingärd inde Laache Edsma Rosegaade, Edsma Mandlhong, Edsma Schloß, Edsma Foaschd, Edsma Ooadnsguud, Edekowna Kirschberch, Edekowna Schloß Ludwchshee, Rhoda Klosschdapaad, Flämlinga Härrebuggl, Flämlinga Vochlschbrung, Flämlinga Bischufsgraiz, Aaz'mer Selischmacha un Aaz'ma Rosebärsch, alles dosch di Bank wäsch Lehmsandbeede. 

## Reebsorde
Es Woiguud Wäana Anslmonn baud tradizionäll Riesling oo, aach Schairewe, Silwana, Gwärzdramina, Moriomuschkad, Millatuagau, Ordega un Grau- un Waißbuagunna, awwa aach naia Sorde wie Huxl, Siescha un Käana un fronzeessche wie Schadonä, Ossärrowa, Kabärnä un Sowinjõ - un än adäquades Sordimend vun rode Sorde.

## Wäddschafd
Im Woiguud Wäana Anslmonn wädd jeda Woi im aischne Kella ausgebaud, es measchd in Schdaaldongs, de klänschde schun greeßa als wie ään Schdig, es hod awwa aach Barrigfässa fär Schbidzewoi. Ausgebaud wärd vorzuchswaise trocke un halbtrocke. Iwwa die Hälfd is Kabineddwoi orra in ä heescharie Qualitätsschduf bis hie zu Beereauslees, 2009 hods aach ä gonz exzellende Aiswoi gäwwe. 

Es Guud verkaafd viel direkd an Schdammkunde, awwa aach bai Kerwe un Woifeschde inde Umgewung un bai Woiprowe un inde Schdraußwäddschafd „Brunnetärraß“.

## Weblings
* Homepage vum Woiguud Wäana Anslmonn
Feuerbachhaus (Speyer)

S**'Faijabachhaus ** lischd inde Allerhailischestrooß 9 in Schbaija un isch ä Museum fa de Maala Anselm Feuerbach. De Barogg'gaade lischd onde ald Schdaddmauer. De Ärscholooch Joseph Anselm Feuerbach hodd doad 10 Joa midd soina Familje geleewbd. Soin Soon, de b'daidende Maala Anselm Feuerbach isch in dem Haus geboore worre.

## Gschichd
S'Faijabachhaus isch um 1800 gebaud un 1848 middäm Oabau vum Voadahaus eawaidad worre. Im Joa 1912 hodd die Schdadd Schbaija des Haus doan kaafd, hoods dann awwa nedd bfleesche kenne, awwa immahie inde Gedeng'gjoa 1929/30 än Eeredafel neewa die Oigongsdea oagbrochd. D'Schdaddrood hodd donn 1967 bschlosse des valoddade Haus abraise zu losse, awwa Birscha von Schbaija hawwen des vahinnare kenne. Im Joa 1971 isch doann de Varoi „Feuerbachhaus e.&nbsp;V.“ ggrind worre un hodd des Haus endgildisch voam Abbruch gereded. D'nooch isches doan als Gdengschdedd un Museum oigerischd worre un viele Birscha un Bedriewb awwa a die Schdadd uns Loand Rhoilond-Palz hänn des unnaschdizd un Geld gewwe. D'Gaade vum Faijabachhaus isch 1987 vunäm Gaadeaschideggd widda heagerischd worre, so wies mool gwese isch.

## Ausschdellung
Im Erdgschoss hodds neewe de Weadschafd a noch Vasammlungs- un Ausschdellungs- un Konfarenzrääm. Im Owwagschoss sinn mea als 30 Originalgmelde un -zaischnunge vum Maala, un noch Audografe, Dogumend un Bischa vunde Familje zu seje. Ä Dogumendadzion zaischd die wischdigschde Hauwbdwerg vum Feuerbach als Fodoos un Bilda. Des Faijabachhaus hodd a noch ä Bibliodeeg unän Aaschiv.

## Weblings
* Faijabachhaus
* Des Faijabachhaus
* Panoramauffnoam vum Faijabachhaus
Speyerbach

De **Schbayabach** isch än linke Newefluss vum Rhoi in de Palz ([Rheinland-Pfalz|[Rhoilond-Palz]]). Soi Quell hot er in Spayerbrunne, un zwar genau do wu die Stroß vun Elmstää uffs Johanniskreiz än Abzweich noch links (also noch siedweschde) noch Erlebach hot. 

## Gschichd
In Naischdadt trennd sisch de Schbayabach in zwai Deel unn de nerdlisch devun fliessd als Rehbach iwwer Haßloch unn Naihofe in der Rhoi. Uaschbringlisch is des de äänzisch Dääl gewäßd, än Schbayabach hods voa 2000 Joa noch gaaned gäwwe. Wie mär ufgrund vun de naisde Forschunge oonämme därf, waa hinna Naischdadt uaschbringlisch ä gonz noamali Bachbieschung, die wo äm Landschafdsgfälle gfolschd is, ohne Abzwaischung Schbayabach. Des waa, was haid de Rehbach is. Ärsch die Reema hän, wail daßse in Schbaya Wassa gebraachd hän, die Abzwaischung gschaffe un dodemid zwää Driddl vum Wassa abgelaidd noo Schbaya - de Schbajabach waa gschaffe. Un de Rehbach als es - jezad - gläänare Gwässa hod soi Quell valore. 

## Aadefagde
Haid noch komma guud ärkenne, doßes sisch um än kinsdlische Bachlaaf hondld, wail kää nadialischa Wassalaaf än Hang long fiad, wie daßes de Schbayabach duud, orra än onan Bach uf änärre Brigg iwwaquere duud.

## Bedaidung
Ä zwädd Dailung is när fär ä gwissi Schdregg un waa wohl ärsch färs Wassa selwad zu daile un schbäda donn, im Middlalda, aach um die Wassagrafd uffzdaile. Des is donn zwischm Kuafärschd unnäm Färschdbischuf ausghannld worn. Grund dodefär waa außa de allfällisch Wassagiia aach die geologisch Schdrugdur vum Pälzawaldgebirsch: de Sondschdoi duud sich mid Wassa grad so vollaafelosse, wie doßas Wassa wirra ablaafe lossse duud, jenoodäm, wie hooch de Wassaschbijel laihd. Doodorsch is de Schdää wie än Puffa, wo än reladiev glaischmäßische Wassaschdond garandiere duud. Un dodemid is donn die Voraussedzung gäwwe fär ä wäddschafdlische Miehlebedrieb.  Tuchwalgeraije, oinische Babiamiehle, Lohmiehle, Hammaschmiede, Säschemiehle, Kornmiehle, Eelmiehle un die Achaadmiehl Naischdadt (Achaadschlaifarai), insgsamd waans bis zu 31 Bedriewe - wonn ned mea - wo die Wassagrafd genuzd hän - uugreschnd die gonz Drifderai. De Schbayabach waa de Modoa fär die gonz Wäddschafd gweßd. 

## In Schbaija
In Schbaija, wua inde Roi fliesd, hoddma aus vaschiidene Grind än Deel als sogenoandi **Woogbach** abgschbalde. Ab äm bschdimde Pungd heesds donn pledzlisch **Nonnebach**. De Deel, wu duasch Schbaija fliesd, heesd inde Schdadd de **Gießhiwwlbach** un hod mol Miele oogdriwwe. Un dea Deel ged unade Haisa uffde Haubdschdrooß duasch, hodd donn una äm Haus än Wassafall, wuma a gugge koan un kummd inde Aldschdad widda ons Lichd. Frija hodds a Zugeng zum Gießhiwwlbach kabd, wu die Laid Wassa hawen hoole kenne. Haid hodma äna widda uffgmachd.

## Websaide

* Die besonder Gschichd vum Speyerbach
* Großes Onlineprojekt "Speyerbach" (sait 2005)

## Äänzelnachwääs
Stutensee

**Schdudesee** is e grosse Graisschtadt im Landgrais Kallsruh. Sie isch im Johr 1975 entschtanne, als die vier Gemeinde Blångeloch, Friedrichdal, Spegg und Stafford zammeglegt worre sind. Au Biichig isch e Derfel, des zu Schdudesee gheert, awwer des isch schon bei de Grindung vun Schdudesee en Ortsdail von Blångeloch gwese. Heit hot Schdudesee meh wie 23.000 Oiwohner und de Bürgermaischda derf sich Owwerbürgermaischda nenne.

## Name

De Gemeindename hot Schdudesee vom Schloss, des genau in de Mitt von de vier Derfer liegt. Füehner is des e Jagdschloss gwesst, des im Markgraf gheert hot. Heit isch e Landeserziehungsaaschtalt im Schloss un in de annere Haiser von Schdudesee unnergebrocht. Seit em Sommer 2004 gheert s Schloss halwwer im Landgrais Kallsruh und di anner Hälft im Rhoi-Neggar-Grais.

## Persenlichkaide
### Bekannte Oiwohner und ehemolige Oiwohner
* Daniel Caspary, Mitglied vum Oiropäische Parlament 
* Axel Fischer, Mitglied vom Bundestag
* Werner Fischer, ehemaliger Rektor von de Hochschul Karlsruh
* Michael Nees, ehemaliger Trainer vun de Ruandischen Fußballnationalmannschaft
* Kurt Sommerlatt, Fussballspieler und -trainer
* Hans Fux, Fussballschiedsrichter (Bundesliga)

### Ehrebirger
Die Schdad Schdudesee bzw. die frühere Gmåinde hawwe de folgende Persone s Ehrebirgerrecht verliehe:

**Ehrenbürger vun de früheren Gemeinde**
* 1951: Karl Wilhelm Heidt, Altbürgermeister (Gemeinde Stafford)
* 1974: Friedel Haisch, Altbürgermeister (Gemeinde Blångeloch)
* 1974: Oskar Hornung, Rektor a.&nbsp;D. (Gemeinde Friedrichsdal)

**Ehrenbürger vun der Gemeinde bzw. Schdad Schdudesee**
* 1991: Richard Hecht, Bojamääschda a.&nbsp;D.
* 1992: Dr. Waldemar Nagel, Ortsvorsteher a.&nbsp;D.
* 1994: Hubert Hornung, Bojamääschda a.&nbsp;D.
* 1995: Arnold Hauck, Bojamääschda a.&nbsp;D.
* 2000: Emil Füssler, Bojamääschda a.&nbsp;D.

## Galerie

Image:Stutensee Kerns Max Haus 6860.jpg|S Kerns-Max-Haus in Blångeloch
Image:Stutensee-Blankenloch Hermannshaeusle und Kirche.JPG|S Hermannshoisle in Blångeloch, dahinner sieht ma d Michaelis-Kirch
Image:Stutensee Blankenloch Katholische Kirche 20070521.jpg|Die kadolisch Kirch von Blångeloch
Image:Stutensee Blankenloch Altes Schulhaus 20070521.jpg|S alte Schulhaus von Blångeloch
Image:Stutensee Blankenloch Bahnhof 20070521.jpg|De Baahnhof von Blångeloch
Image:Stutensee Blankenloch Rathaus 20070521.jpg|S Rathaus von Schdudesee
Image:Stutensee-Friedrichstal evang Kirche.JPG|Die evangelisch Kirch von Friedrichsdal
Image:Stutensee-Spoeck evang Kirche.JPG|Die evangelisch Kirch von Spegg
Image:Stutensee Spoeck Katholische Kirche 20070524.jpg|Die katholisch Kirch von Spegg
Image:Stutensee-Staffort evang Kirche.JPG|Die evangelisch Kirch von Stafford


## Websaide

* Indaneduffdridd
* De Gwessa-Lehapfad Schdudesee
Domgarten

De **Dummgaade** in Schbaija foangd om Schbaimara Dumm im Noade o, un geed bis nunna bis zum Rhoi un head a oam Schillawesch uff.

## Gschischd
De Dummgaade isch 1821 vum Carl Albert Leopold Freiherr von Stengel oag'leeschd worre, nochdemma alde Ruine vum Dumm weg'g'roamd kabd hodd. 1853 isch doan de Gaade deels nai b'ploansd un 1949 nai gschdald worer un isch haid de greegschde Paag in Schbaija un hodd vaschiedene Brunne, Figure, Schbielpledz, Kiosk unnän Minigolfbladz.

## Deng'gmeela
De Gaade selwa ischä Dengmoalzoon un doad hodds awwa a waidare Deng'gmeela, wiede Eelbeasch, s'Grieschadeng'gmoal die Andiggahall ausm Joa 1930 vum Aschidegd Johann Philipp Mattlener, de Skulbduregaade vum Bildhaua Ludwig Cauervun, wu a ausm Joa 1930 isch, unde Broazeguss vum Ferdinand von Miller wude Friedrich Magnus Schwerd zaische dud.

## Schdaddmaua

Midde duaschde Dummgaade valaafd en Deel vunde middlaldalische Schdaddmaua, wude Paag in zwee Deel deeld un wu inde achzischa Joa widda inschdoandg'sezd worre isch. Oande Maua schdeed a de frijare Wachtuam, s'sog'noande Haidedirml, eschdlisch vum Dumm. S'Haidedirml isch im Joor 1281 gbaud worre un isch newem Aldperdel änna vunde zwee äänzigschde eahaldene vun e'emools 50 Tirm vunde Schdaddmaua. De Noame kumd vun *Haide* un meend *Braachloand*.

## Nudzung
De Dummgaade ischä b'liebdes Ziel fa die Schbaimara un fa B'sucha, wu do uffde Wesche schbaziere gejen. Frija wie haid hodds im Summa im Dummgaade Va'oaschdaldunge, wie zum Baischbiel vunde Schdaddjuuchendkabell odda wonns greegschd raisende Middaldder-Feschdiwell vunde Weld in Schbaija zu Gaschd isch. Un do hawwen awwa a schun Kinschdla Weage uffgschdelld kabd. Donn hodds inde Nee vum Minigoldbladz s'Gaadekaffee.

## Bischa
* Stadt Speyer (Hrsg.): *Geschichte der Stadt Speyer.* Bd. 1–3. Verlag W. Kohlhammer, Stuttgart 1982, ISBN 3-17-007522-5
* Herbert Dellwing, Landesamt für Denkmalpflege (Hrsg.): *Kulturdenkmäler in Rheinland-Pfalz, Bd. 1, Stadt Speyer*, Schwann Verlag, Düsseldorf 1990, 2. Auflage, ISBN 978-3884628010

## Webpeidsch
* Der Kaiserdom zu Speyer
* Domnapf, Domgarten, Ölberg, UNESCO-Weltkulturerbe seit 1981
* ArachnoParc - Die Welt der Spinnen

## Vawais
Villa Kirrmeier-Ecarius

Die **Willa Kirrmaier-Ekarius** ischä dengmoalg'schidzdes Haus in Schbaija in de Boahhoofschdrooß 54 un 56. Die Willa ischs greegschd heaschafdlische Bauweag ausde Grindazaid in Schbaija.

## Glääni Gschischd
Die Willa isch in drai Joohr vun 1889 bis 1892 als Dobbelwilla im Schdiel vunde Renesose gbaud worre. Dodzu hodde Aschidegd Heinrich Jester vun Schbaija roode Zischle un geele Soandschdää gnumme, wue die Willa um Uffdraach vum Zieschelaibsidza Georg Grund fa soi Familje un soi Deschda hodd bauwe losse. Die Zischle un onnares Baumaterial hodd de Fabrkond selwa heagschdeld un domid des Haus a als ä Aushengeschild fa soi Gschefd bnudzd. Zude Schdrooß hie isch die Willa midd viele Ornamend vazierd un hodd Tirml un Erga onde Egge. Om End vunde sibzischa Joa hodd die Schdadd Schbaija die Willa widda heag'rischd. Inne hoddma die Schduggdegge nemme redde kenne, awwa die Malaraije noch idaljenischem Voabild un die brunkvolle Drebbehaise. De ejemolische paagehnlischd Gaade hoddma vagläänad unde Zaun weggnumme. 

## Haid
Said de achzischa Joa isch do die Volgshochschul un die Schdaddbibliodeeg midd ihre uugefea 75.000 Bischa, Zaidschrifde un onnare Medije drin.

## Bischa
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6

## Websaide

* Online-Katalog (Web-OPAC) der Stadtbücherei Speyer
* Förderverein „Freunde der Stadtbibliothek Speyer"

## Vawais
Kultur

**Kuldur** is im weideschde Sinn all des, was vun de Menschheid gemacht worre is. De Gegesatz vun Kuldur is die Nadur, die die Mensche net gschaffe un net geännert ham.

## Bgriff
De Begriff Kuldur kummt aus em Ladainische. Des Wort *cultura* määt do so ebbes wie "Bearweide", "Pflege" oder "Uff em Agger schaffe".

## Definizion
Kuldurleischdunge werre all die Umgeschdaldunge vun Material genannt, wie se in de Technik un in de Kunschd vorkumme. Awwer aa geischdige Gebilde wie ä Rechtsystem, die Relischion, die Wertschaft un die Wisseschaft zähle zu de Kuldur.

## Webpeidsch

* Was ist das: Kultur? (Vortrag von Oskar Negt)
Börsborn

**Berschborre** (amtlich *Börsborn*) is ä Ortsgemä im Landkreis Kusel in Rhoiland-Palz (Daitschland) mid 409 Inwohner. Sie geheert zu de Verbandsgemä Minschwiller. Die mä als 500 Johr ald *Muhläsch* unn de Gloggeturm in de Dorfmidde, wu uff Veranllossung von de Gräfin Marianne von de Leyen in de Johr 1788/89 gestift wor is, sinn die Wahrzeiche vom Ort.

## Geographie
Das 320 m hoch geläne Dorf Berschborre leid drei Kilomeder vom Ohmbachsee entfernt in de Weschdpalz.

## Geschischd
Die erschd urkundlisch Erwähnung stammt ausem Johr 1383 als *Berßborn*. Von 1480 bis 1793 zum Beitzdum von de Gräfin von de Leyen gehert, wo Minschwillerer Dal gehäß had.

## Bollidigg
### Gemänderat
De Gemänderat in Berschborre beschdeht aus acht Mitglieder, die bei de Kommunalwahl am 7. Juni 2009 gewähld worr sinb, unn äm ehramdlische Borjemäschder als Vorsitzendem.

Sitzvedäälung im gewählde Gemänderat:

### Borjemäschder
De Sommer Franz (WV Berschborre) is seid 1994 Borjemäschder vom Ort.

## Werdschafd und Stroße
Im Nordoschde gebts die A 62, im Südosschde die A 6. In Minschwiller is ä Bahnhof von de Glantalbahn.

## Sehn und Dächter vun de Gemä
*Ute-Christine Krupp (* 1962), Audorin

## Weblings

* Homepage vom Ord Berschborre
* Homepage von de Vebandsgemä Minschwiller
* Film iwwer Berschborre (Hierzuland)

## Änzelnoweise